
Es cita per primer cop l'alga verda invasora d'origen pantropical Caulerpa racemosa 
var. cylindracea (Sonder) Verlaque, Huisman et Boudouresque en aigües menorquines. 
La seva presència ha estat localitzada durant els mesos d'agost i setembre de 2006 en 
diverses localitats al voltant de l'Illa de l'Aire. Es presenta una descripció de les locali- 
tats colonitzades per aquesta alga, que inclouen tant substrat rocós com sorrenc a 
fondàries compreses entre els 15 i els 20 metres. Les comunitats envaides són sobretot 
d'algues fotòfiles, però Caulerpa també ha estat trobada molt a prop d'una praderia de 
Posidonia oceanica. 

Paraules clau: Caulerpa racemosa var. cylindracea, espècie invasora, Menorca, illa de 
l'Aire 


FIRST RECORD OF Caulerpa racemosa var. cylindracea (CAULERPALES, CLORO- 
PHYTA) IN MENORCA, WESTERN MEDITERRANEAN SEA. The invading 
pantropical green alga Caulerpa racemosa vat. cylindracea (Sonder) Verlaque, Huisman 
et Boudouresque is first reported in Menorca in july and september 2006. Its presence 
has been found in different sites in the surrounds of illa de l'Aire. A description is pre- 
sented below of the colonized sites by this alga which vary from rocky substratum to 
sandy in depths from 15 to 20 meters. The invaded communities are mainly photophyla 
algae, but the green invading alga has also been found near a Posidonia oceanica mea- 
dow. 

Introducció 


Caulerpa racemosa var. cylindracea 
(Sonder) Verlaque, Huisman et Boudoures- 
que és una alga de l'ordre de les Caulerpals 
pròpia d'aigúes càlides i temperades, que és 
originària del sud-oest d'Austràlia 
(Verlaque et al., 2000, 2003). Es perenne 
amb un període de repòs que va des de l'hi- 
vern fins a la primavera (Capiomont et al., 
2005, Ruitton et al., 20052). El seu creixe- 
ment vegetatiu és extremadament elevat 
durant els mesos d'estiu i tardor (Cecche- 
relli et al., 2002; Piazzi i Cinelli, 1999), 
podent arribar a més d'un centímetre diari 
(Capiomont et al, 2005, Ruitton et al, 
20052) (segons Piazzi et al., 2001 el creixe- 
ment dels estolons pot arribar fins a 2 cm 
diaris), fet que fa pensar que aquest creixe- 
ment estigui correlacionat amb la tempera- 
tura de l'aigua de la mar (Ruitton et al, 
2005a), de manera que a major temperatura 
major creixement. Té capacitat per repro- 
duir-se sexualment (Panayotidis i Zuljevic, 
2001) i vegetativa (Boudouresque i Ver- 
laque, 2002), ja sigui per fragmentació 
(Smith i VValters, 1999, Ceccherelli i Piazzi, 
2001) o bé mitjançant propàguls (Renon- 
court i Meisnesz, 2002). 

Es tracta d'una alga que pot desenvolu- 
par-se sobre qualsevol tipus de substrat 
(Capiomont et al., 2005, Verlaque et al., 
2003), ja sigui sorra, fang, roca o altres 
comunitats vegetals, com poden ser comuni- 
tats d'algues fotòfiles vàries (Fig. 1) o bé 
praderies de fanerògames marines (Posi- 
donia oceanica, Cymodocea nodosa). De la 
mateixa manera és capaç de viure a fon- 
daries que oscil-len entre els zero i seixanta 
metres (Verlaque et al., 2003), encara que 
aquesta dada varia segons autors (0-35 m 
segons Ruitton et al., 2005), i s'ha demos- 
trat que afecta negativament les diferents 
comunitats de vegetals marins, podent arri- 


bar a desplaçar-les i, fins i tot, substituir-les 
completament (Ceccherelli et al., 2001, 
Piazzi et al., 2001, Verlaque et al., 2003). 
D'aquesta manera, quan s'estableix a sobre 
de comunitats de macroalgues aquestes 
decreixen, mentre que augmenten les espè- 
cies d'algues filamentoses oportunistes 
(Piazzi et al., 2007). A més, sembla ser que 
els herbivors que s'alimenten d'aquesta alga 
(alguns peixos i eriçons de mar) ho fan en el 
període en que aquesta presenta el màxim 
creixement (mesos d'estiu i tardor), de 
manera que no resulten eficaços per al con- 
trol de l'expansió de C. racemosa (Ruitton 
et al., 2006). 

La introducció de Caulerpa racemosa 
sensu lato a la Mediterrània està datada de 
l'any 1926 a les costes de Tunísia (Hamel, 
1926, 19312). Posteriorment es van detectar 
diferents focus per la Mediterrània oriental 
(Hamel 1931b, Mayhoub 1976), que no 
semblaven conformar potencialment un 
perill invasor (Verlaque et al., 2003). No va 
ser fins el començament dels anys 90 quan 
es va descobrir la presència, a Líbia 
(Nizamuddin 1991), d'una varietat de C. 
racemosa nova per al Mediterrani (Cau- 
lerpa racemosa var. cylindracea (Sonder) 
Verlaque, Huisman et Boudouresque) amb 
un alt poder invasiu i una capacitat d’expan- 
sió molt elevada, fins i tot en aigties més fre- 
des (Durand et al., 2002, Verlaque et al., 
2003, 2004). Aquest tàxon s'ha estès, des de 
llavors, per gran part de la Mediterrània 
(Verlaque et al., 2000), trobant-se a les cos- 
tes de Grècia, Líbia, Turquia, Croàcia, Itàlia, 
França, Espanya, Malta i Tunísia. L'any 
1998 arribà per primer cop a les Illes 
Balears (Ballesteros et al., 1999), concreta- 
ment a la costa sud-oest de Mallorca i, pos- 
teriorment, l'any 2000 es trobà en aigúes 
eivissenques. 

Fig. 1. Caulerpa racemosa var. cylindracea a sobre d'una comunitat de macroalgues fotòfiles a la localitat de 


S'Estància 


Fig. 1. Caulerpa racemosa var. cylindracea on a photophvla macroalgae community at S'Estància site 


Resultats i discussió 


S'han trobat dues localitats amb presèn- 
cia de Caulerpa racemosa var. cvlindracea 
l'illa de 
(2006), concretament a l'illa de l'Aire. Les 


a l'extrem oriental de Menorca 
dues localitats visitades han estat s'Estància 
(FUS 31N, UTM 610290, 4406344) i illot 
de Cagaires (FUS 31N, UTM 610885, 
4406748) (Fig. 2). A s'Estància es va trobar 
una localitat amb C. racemosa var. cylindra- 
cea que ocupava una superfície de 4 m', a 
una fondària d'entre 15 i 16 m, sobre subs- 
trat rocós amb presència de comunitats d'al- 
gues fotòfiles constituides principalment 


per les espècies Dilophus fasciola i Jania 


spp. En aquest punt es va recollir una mos- 
tra de la comunitat per tal de poder-la obser- 
var millor al laboratori, la qual cosa va per- 
metre detectar la presència de dues espècies 
invasores també 


d'algues presents a 


Menorca: les rodofícies Acrothamnion 
preissii 1 Womerslevella setacea. 

A la localitat de Cagaires es van detectar 
tres focus de l'alga invasora que oscil-laven 
entre 1 i 4 m de superfície colonitzada. La 
profunditat era lleugerament superior, 
situant-se entre els 171 18 m de fondària. Els 
substrats colonitzats eren diversos: dos focus 
damunt roca amb comunitat d'algues fotòfi- 
les i un sobre substrat sorrenc, molt proper a 


una praderia de Posidonia oceanica. 

Fig. 2. Localització a l'illa de l'Aire dels punts on es va trobar Caulerpa racemosa var. cvlindracea 
Fig. 2. Points location where was found Caulerpa racemosa var. cylindracea at illa de l'Aire 


Les visites de camp van tenir lloc entre 
els mesos d'agost i setembre de 2006, de 
manera que es va constatar que a finals de 
setembre l'alga havia perdut entre un 80- 
90% de les frondes, restant solament els 
estolons i unes poques frondes encara 
resistents. Aquest fet ens va sorprendre 
donat que nombrosos estudis (Capiomont et 
al., 2005, Ceccherelli et al., 2002 i Ruitton 
et al., 2005a) parlen de què l'alga presenta 
el seu màxim creixement durant els mesos 
d'estiu i tardor. Cal esmentar, però, que unes 
setmanes abans de l'última visita s'havia 
produit un fort temporal de migjorn que, 
juntament amb els forts corrents que es 
donen a la zona, podrien haver propiciat la 
pèrdua de les frondes mesos abans de l'ar- 
ribada de l'hivern. També es va comprovar 
que a les fondàries on s'havia trobat l'alga 
(entre els 15 i 18 m) la temperatura de 
l'aigua havia disminuit lleugerament, pas- 
sant de 26°C a 23°C. 


Així doncs, amb aquesta cita es vol fer 
patent l'arribada de lalga 
Caulerpa racemosa var. cylindracea a 


invasora 


aigües de Menorca i afegir-se a la resta de 
cites de presència d'aquesta espècie a les 
Illes Balears (Ballesteros et al., 1999), les 
quals es van succeir a Mallorca l'any 1998 i 
Eivissa l'any 2000. 

